**ԱՄՓՈՓԱԹԵՐԹ**

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին Կառավարության որոշման նախագծի վերաբերյալ ստացված առաջարկությունների և դիտողությունների

|  |  |  |  |  |
| --- | --- | --- | --- | --- |
| ՀՀ  ը/կ | Դիտողության և առաջարկության հեղինակը, գրության ամսաթիվն ու համարը | Դիտողության և առաջարկության բովանդակությունը | Եզրակացութ-յուն | Կատարված փոփոխությունը |
| 1 | 2 | 3 | 4 | 5 |
| 1. | Ֆինանսների  նախարար 02.07.2020թ.  № 01/8-5/9855-2020 | Նախագծով նախատեսվում է ձեռք բերել ձմեռային սվիտրներ, բժշկական նյութեր, ճտքավոր կոշիկներ, սահմանազատող ժապավեններ, սահմանազատիչ շղթաներ և այլ անուն ապրանքներ, մինչդեռ վերջիններիս գծով բացակայում է ձեռքբերվող քանակ­ների որոշման և գնորոշման աղբյուրների վերաբերյալ տեղեկա­տվությունը:  1.Նախագծի N 1, 2, 3 և 4 հավելվածներից հանել «Առաջին կիսամյակ» սյունը:  2.Նախագծի N 1, 3 և 4 հավելվածների 1112 ծրագրի 31001 միջոցառման «Միջոցառման նկարագրությունը» դաշտում «Համակարգչային և գրասենյակային սարքավորումների ձեռքբերում» բառերը փոխարինել «Արտակարգ իրավիճակների նախարարության աշխատակազմի աշխատանքային պայմանների բարելավման համար վարչական սարքավորումների ձեռքբերում» բառերով, իսկ «Միջոցառման տեսակը» դաշտում «ակտիվների ձեռքբերում» բառերը փոխարինել «ակտիվների հետ գործառնություններ» բառերով:  3. Նախագծի N 3 և N 4 հավելվածներում՝  ա) 1090 ծրագրի 11001 միջոցառման «Միջոցառումն իրականացնողի անվանումը» դաշտում «ԱԻՆ Փրկարար ծառայություն» բառերը փոխարինել «ՀՀ արտակարգ իրավիճակների նախարարություն» բառերով,  բ) 1112 ծրագրի 11001 միջոցառման «Միջոցառման տեսակը» դաշտում «Ծառայության» բառը փոխարինել «Ծառայությունների» բառերով,  գ) 31001 միջոցառման համար նախատեսել նոր տող, սահմանելով՝ «Ծրագրի դասիչը՝ 1112» և համապատասխան ցուցանիշները:  դ) 1112 ծրագրի 31001 միջոցառման «Միջոցառումն իրականացնողի անվանումը» բառերը փոխարինել «Ակտիվն օգտագործող կազմակերպության անվանումը» բառերով:  4. Նախագծի N 5 հավելվածում ներկայացված գնումների պլանում ներառված 30192910/1 Ուղղիչ երիզներ կամ ժապավեններ և 44521160/1 Շղթաներ CPV կոդերով գնման առարկաների ձեռքբերումը նախատեսվում է իրականացվել Գնումների մասին ՀՀ օրենքի 23-րդ հոդվածի 1-ին մասի 4-րդ կետի հիմքով, այնինչ հիշյալ ապրանքների գնման գինը գերազանցում է գնումների բազային միավորը:  Միաժամանակ հայտնում ենք, որ վերոհիշյալ հավելվածի գնումների պլանի Միավորի գինը և Քանակը սյունակները չեն լրացվում, ինչպես նաև 1112 ծրագրի 31001 Արտակարգ իրավիճակների նախարարության տեխնիկական հագեցվածության բարելավում միջոցառման ՄԱՍ I ԱՊՐԱՆՔՆԵՐ հատվածում անհրաժեշտ է ճշտել 30237490/2 Մոնիտոր, 30239110/2 Տպիչ բազմաֆունկցիոնալ, 30232130/1 Գունավոր տպիչ, 39138310/2 Աթոռ շարժական, 39141260/1 Զգեստապահարան, 39121100/1 Գրասեղան և 44421300/1 Չհրկիզվող պահարան գնման առարկաների ԳՄԱ կոդերը և անվանումները՝ համապատասխանեցնելով դրանք գնումների միասնական անվանացանկին: | Պարզաբանում    Ընդունվել է  Ընդունվել է    Ընդունվել է  Ընդունվել է մասամբ,  Պարզաբանում  Ընդունվել է | Ձեռք բերվող ապրանքների քանակների վերաբերյալ տեղեկատվությունը որոշման նախագծի հիմնավորման տեքստում է, իսկ միավորի գները սույն թվականին ձեռք բերվող ապրանքների նախահաշվային գներն են:  Կատարվել է համապատասխան ճշգրտում:  Կատարվել է համապատասխան ճշգրտում:  Կատարվել է համապատասխան ճշգրտում:  30192910/1 Ուղղիչ երիզներ կամ ժապավեններ գնման ձևը փոխվել է ԳՀ,  44521160/1 Շղթաներ-ի ձեռքբերումը նախատեսվում է իրականացնել Գնումների մասին ՀՀ օրենքի 23-րդ հոդվածի 1-ին մասի 4-րդ կետի հիմքով, որովհետև Արտակարգ իրավիճակների նախարարության 01.02.2020թ № 01/03.1/388-2020 ելից գրությամբ Ֆինանսների նախարարություն է ներկայացվել հոդվածային վերաբաշխման վերաբերյալ ծանուցում և 10.02.2020թ №215457 ծանուցմամբ PPCM համակարգով կատարվել է անվանացանկի փոփոխություն՝ տարեսկզբին գնումների պլանով ներկայացված շղթաների մասերի ձեռքբերումը չեղարկվել է:  Կատարվել է համապատասխան ճշգրտում: |
| 2. | Արդարադատության  նախարար  27.07.2020թ.  №01/27.1/16337-2020 | «Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի 1-ին կետով նախատեսվում է փոփոխություններ և լրացումներ կատարել նաև ՀՀ կառավարության 2019 թվականի դեկտեմբերի 26-ի N 1919-Ն որոշման N 9.1 հավելվածում, մինչդեռ նախագծի հավելվածներում նման դրույթներ առկա չեն: | Ընդունվել է | Կատարվել է համապատասխան փոփոխություն: |